OzLabs/hebrew-wiki-articles huggingface dataset:
מספין טפסה

מספין טפסה (נולד ב-26 בנובמבר 2001 באתיופיה) הוא כדורגלן אתיופי המשחק בעמדת החלוץ בקבוצת אווסה סיטי מליגת העל האתיופית ובנבחרת אתיופיה.

== קריירת מועדונים ==
טפסה משחק החל משנת 2018 בקבוצה הבוגרת של אווסה סיטי מליגת העל האתיופית.

== קריירה בינלאומית ==
ב-4 באוגוסט 2019 ערך טפסה את הופעת הבכורה שלו בנבחרת אתיופיה, בניצחון 4-3 על נבחרת ג'יבוטי במסגרת מוקדמות אליפות האומות האפריקאיות לשנת . במשחק זה הבקיע את שער הבכורה שלו בנבחרת.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:חלוצי כדורגל אתיופים
קטגוריה:כדורגלני האווסה סיטי
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-2001
מוג'יב קאסם

מוג'יב קאסם (באמהרית: ሙጂብ ቃሲም; נולד ב-19 באוקטובר 1995 באתיופיה) הוא כדורגלן אתיופי המשחק בעמדת החלוץ בקבוצת קביליה מליגת העל האלג'יראית ובנבחרת אתיופיה.

== קריירת מועדונים ==
קאסם שיחק באווסה סיטי, באדאמה סיטי ובפאסיל קנמה מליגת העל האתיופית. ב-1 באוגוסט 2021 חתם בקביליה מליגת העל האלג'יראית.

== קריירה בינלאומית ==
ב-7 ביוני 2015 ערך קאסם את הופעת הבכורה שלו בנבחרת אתיופיה, בהפסד 1-0 לנבחרת זמביה במשחק ידידות.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:חלוצי כדורגל אתיופים
קטגוריה:כדורגלני האווסה סיטי
קטגוריה:כדורגלני אדאמה סיטי
קטגוריה:כדורגלני פאסיל קנמה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1995
פיהררבאו

פיהררבאו (בגרמנית: Führerbau) הוא כינויו של מבנה במינכן שבגרמניה, אשר שימש כמטה הראשי של אדולף היטלר בעיר לאחר שהיה לשליט גרמניה. כיום מאכלס המבנה את בית הספר הגבוה למוזיקה ולאמנויות הבמה במינכן.

==המבנה==
הבניין שוכן באחת מצלעותיה של כיכר הקניגספלאץ במינכן. הוא הוקם בשנים 1933–1937 לפי תוכנית של האדריכל פאול טרוסט, אך הושלם שלוש שנים לאחר מותו על ידי האדריכל לאונהרד גל.

במהלך שנות השלטון הנאצי בגרמניה שימש הבניין כמבנה הייצוגי של היטלר במינכן. ב-1938 בחר היטלר לקיים שם את ועידת מינכן עם מנהיגי בריטניה, צרפת ואיטליה.

הבניין לא נפגע בהפצצות על מינכן במלחמת העולם השנייה. לאחריה השתמשו בו כוחות הכיבוש האמריקאיים במסגרת הטיפול באוצרות אמנות שנשדדו על ידי המשטר הנאצי.

מאז 1957 משמש המבנה כמשכנו של בית הספר הגבוה למוזיקה ולאמנויות הבמה במינכן. האודיטוריום במבנה משמש להשמעת קונצרטים. חדרו האישי של היטלר בבניין, שבו נחתם הסכם מינכן, משמש ככיתת לימוד.

<gallery widths="250px" heights="250px" perrow="2">
תמונה:Fb lichthof n.jpg|מבואת הבניין
תמונה:Hitler's office in the Führerbau.JPG|חדרו האישי לשעבר של היטלר, המשמש ככיתת לימוד. השתמרו בו האח והנברשת המקוריים
</gallery>

==קישורים חיצוניים==

* [https://www.irishtimes.com/culture/heritage/echoes-of-peace-in-our-time-1.1542801 ידיעה על הבניין], באתר העיתון אייריש טיימס, 30 בספטמבר 2013

קטגוריה:מינכן: מבנים
קטגוריה:אדריכלות נאצית
קטגוריה:אדולף היטלר: מפקדות
קטגוריה:מבנים ואתרים שתכנן פאול טרוסט
Excuse Me

Excuse Me (בעברית: סלח/י לי) הוא אלבום הבכורה של הזמר הפורטוגזי סלבדור סובראל. את האלבום הוציאה לאור ב-2 באוגוסט 2016 חברת התקליטים ולנטים דה קרבליו רקורדס. לאחר ניצחונו של סובראל באירוויזיון 2017, עלה Excuse Me למקום הראשון במצעד האלבומים הפורטוגזי.

== סינגלים ==
"Excuse Me" יצא לאור ב-2 באוגוסט 2016 כסינגל המוביל של האלבום.<ref>[https://itunes.apple.com/pt/album/excuse-me-single/id1140784311 Excuse Me - Single de Salvador Sobral na Apple Music]</ref> לאחר צאתו הוא הגיע למקום ה-22 במצעד הסינגלים הפורטוגזי. "Nem Eu" פורסם כסינגל השני באלבום, ב-27 באוקטובר אותה השנה, והגיע למקום ה-25 במצעד המקומי.<ref>[https://itunes.apple.com/pt/album/nem-eu-single/id1170426801 Nem Eu - Single de Salvador Sobral na Apple Music]</ref>

== רשימת רצועות ==

== מיקומי שיא ==

== הערות שוליים ==

קטגוריה:אלבומי בכורה מ-2016
קטגוריה:אלבומי סלבדור סובראל
Excuse Me (Ao Vivo)

Excuse Me (Ao Vivo) (בעברית: תסלח/י לי (לחיות)) הוא אלבום ההופעה הראשון של הזמר הפורטוגזי סלבדור סובראל. את האלבום הוציאה לאור ב-15 בדצמבר 2017 חברת התקליטים Edições Valentim de Carvalho.<ref name="iTunes"></ref> הוא הגיע למקום הרביעי במצעד האלבומים הפורטוגזי.

== רקע ==
בעת שהמתין לניתוח השלת הלב שלו, כתב סובראל כמה גרסאות חיות לשירי האלבום הקודם, Excuse Me. עטיפת האלבום מכילה תמונה של תיאטרון גרציה דה רצנדה באבורה, פורטוגל; הבמה הראשונה עליה הופיע לאחר ניצחונו באירוויזיון 2017. שירי האלבום הוקלטו במהלך כמה מהקונצרטים שערך ברחבי המדינה.<ref></ref>

== רשימת רצועות ==

== מיקומי שיא ==

== הערות שוליים ==

קטגוריה:אלבומי סלבדור סובראל
הז'נדרמריה הרומנית

הז'נדרמריה הרומנית (ברומנית: Jandarmeria Română) הוא כוח הז'נדרמריה הלאומי של רומניה, אשר ממונה על תפקידי אכיפת חוק בסיכון גבוה. זהו אחד משני כוחות המשטרה העיקריים ברומניה (השני הוא המשטרה האזרחית). הז'נדרמריה כפופה למשרד הפנים הרומני ויש לה סמכויות על האוכלוסייה האזרחית.

==היסטוריה==
כוח הז'נדרמריה הרומני הראשון נוצר בנסיכות מולדביה ב-3 באפריל 1850 בידי הנסיך גריגורה אלכסנדרו גיקה. לאחר איחוד מולדביה וולאכיה ב-1859 החליט הנסיך אלכסנדרו יואן קוזה להכפיף את הז'נדרמריה למשרד המלחמה ולהפוך אותה למשטרה צבאית. הז'נדרמריה השתתפה במלחמת העצמאות הרומנית, בעיקר ככוח שיטור צבאי, אך גם ככוח לוחם. ב-1893 הוקם מחדש כוח ז'נדרמריה אזרחית שזכה לשם "הז'נדרמריה הכפרית" (Jandarmeria Rurală). הז'נדרמריה החדשה הייתה כפופה בו זמנית למשרד המשפטים ולמשרד הפנים. לנוכח הכישלון המוחלט של הז'נדרמריה בטיפול במרד האיכרים של 1907, פורקה הז'נדרמריה הכפרית וסמכויותיה הועברו לידי הסיגורנצה.

הז'נדרמריה הצבאית המשיכה לשמש כמשטרה הצבאית של הכוחות המזוינים הרומניים, ומילאה תפקיד במלחמת הבלקן השנייה. במהלך מלחמת העולם הראשונה אף הוכנסו כוחות הז'נדרמריה לקרב כנגד צבא הקיסרות הגרמנית. לאחר הסכם שביתת הנשק של פוקשאן פיקחה הז'נדרמריה על פירוז הצבא הרומני, ובאוקטובר 1918 ניהלה את הגיוס מחדש שלו. במהלך מלחמת העולם השנייה שימשה הז'נדרמריה ככוח משטרה צבאית בלבד, אולם לקחה חלק חשוב בשואת יהודי רומניה.

לאחר המלחמה פורקה הז'נדרמריה בהוראת המפלגה הקומוניסטית הרומנית, וסמכויותיה הועברו לידי הסקוריטטה. לאחר מהפכת דצמבר 1989 הוקמה הז'נדרמריה מחדש, ושימשה בו זמנית כיחידת משטרה צבאית וכיחידת שיטור אזרחי. ב-2006 פוצלו תפקידי הז'נדרמריה, ובעוד שהמשטרה הצבאית של רומניה הפכה ליחידה צבאית לכל דבר, הז'נדרמריה עצמה הפכה ליחידת שיטור מקצועית רגילה הכפופה למשרד הפנים.

==ארגון==
הפיקוד על הז'נדרמריה נמצא בידי מפקח כללי הממונה בידי שר הפנים. למפקח הכללי ישנם שלושה סגנים האחראים על ניהולה השוטף של הז'נדרמריה. הז'נדרמריה מחולקת ל-41 יחידות מחוזיות, בנוסף לשמונה קבוצות ניידות שמיועדות לפעול בכל המחוזות במצבי חירום. בנוסף לכך, לז'נדרמריה כפופה גם בריגדה של כוחות מיוחדים בשם בריגדת המבצעים המיוחדים של הז'נדרמריה, אשר נועדה לסיכול פעולות טרור.

==קישורים חיצוניים==

* 
* 

קטגוריה:רומניה: צבא וביטחון
רומניה
המשטרה הצבאית המלכותית

המשטרה הצבאית המלכותית (בהולנדית: Koninklijke Marechaussee או בראשי תיבות: KMar) היא יחידת ז'נדרמריה הולנדית הכפופה למשרד ההגנה ההולנדי. היא משמשת הן כיחידת משטרה אזרחית (לצד כוחות המשטרה הלאומית של הולנד) והן כמשטרה הצבאית של הכוחות המזוינים של הולנד.

==היסטוריה==
המשטרה הצבאית נוסדה לראשונה ב-26 באוקטובר 1814 בידי וילם הראשון, מלך הולנד, שרצה לבנות אותה על פי הדגם של הז'נדרמריה הצרפתית. המלך בחר לכנות את הכוח בשם "משטרה צבאית" (Marechaussee) שהיה מזוהה עם המשטר הישן בצרפת, ולא בשם "ז'נדרמריה" שהיה מזוהה עם המהפכה הצרפתית ונפוליאון בונפרטה. החל מימיה הראשונים, שימשה המשטרה הצבאית בו זמנית ככוח שיטור אזרחי וככוח פיקוח על הצבא ההולנדי. ב-1908 וילהלמינה, מלכת הולנד, הוסיפה למשטרה הצבאית את משימת השמירה על הארמונות המלכותיים.

לאחר ליל הבדולח ב-1938 הולנד סגרה את גבולותיה בפני פליטים יהודים מגרמניה. על המשטרה הצבאית הוטל ללכוד את הפליטים ולהחזירם לגרמניה. עם הכיבוש הגרמני של הולנד ב-1940, פורקה המשטרה הצבאית ושולבה עם המשטרה האזרחית שפעלה בחסות הגרמנים. עם זאת, כוחות המשטרה הצבאית המשיכו לשמור על מעמדם ברחבי האימפריה ההולנדית. 200 מאנשי המשטרה יצאו לגלות יחד עם משפחת המלוכה והגנו עליה בגלות. יחידת משטרה צבאית הוקמה גם עבור בריגדת הנסיכה איריינה שלחמה עם הצבא הבריטי. 
שוטרי המשטרה הצבאית המלכותית של הולנד
לאחר המלחמה הוחלט להעביר את סמכויותיה האזרחיות של המשטרה הצבאית לידי המשטרה הלאומית. פרט לתפקידיה הצבאיים, המשטרה הצבאית שימשה גם כיחידת משמר הגבול וכיחידת אבטחה של הארמונות המלכותיים ושל ראש ממשלת הולנד. ב-1994 הופקדה המשטרה הצבאית על הגנת שדות התעופה בהולנד. ב-1998 הפכה המשטרה הצבאית לזרוע רביעית נפרדת בכוחות המזוינים ההולנדיים (לצד כוחות היבשה, הים והאוויר). ב-2014 צוות של 40 מאנשי המשטרה הצבאית נשלח לאוקראינה כדי לאבטח את צוות החקירה שבדק את פרשת טיסה 17 של מלזיה איירליינס.

==קישורים חיצוניים==

* 
* 

קטגוריה:יחידות צבא הולנדיות
הולנד
קטגוריה:חילות משטרה צבאית
קרחון איל פולו

קרחון איל פולו (באנגלית: Il Polo Glacier) הוא קרחון קטן באזור חוף אינגריד כריסטנסן, בארץ הנסיכה אליזבת, שבאנטארקטיקה.

הקרחון זורם לכיוון צפון בין נונאטאק סווארתהאוזן לנונאטאק בויד, ונשפך אל חלקו המערבי של מדף הקרח פבליקיישנז.

== היסטוריה ==
=== גילוי ומיפוי הקרחון ===

הקרחון מופה בשנת 1952, באופן גס, על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947.

=== מקור השם ===

רוסקו נתן לקרחון את שמו.

רוסקו קרא לקרחון על שם כתב העת איל פולו (Il Polo), שפורסם על ידי המכון הגאוגרפי (Istituto Geografico), בעיר פורלי שבאיטליה.

== קישורים חיצוניים ==
* [https://web.archive.org/web/20210602214859/https://geonames.usgs.gov/apex/f?p=gnispq:5:::NO::P5_ANTAR_ID:7268 קרחון איל פולו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126911 קרחון איל פולו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6861&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון איל פולו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

איל פולו
בריגדת הנסיכה איריינה

בריגדת הנסיכה אִירֵיינֶה (בהולנדית: Prinses Irene Brigade) הייתה בריגדה הולנדית שלחמה במלחמת העולם השנייה. הבריגדה הוקמה בבריטניה על בסיס מתנדבים שנמלטו מהולנד לאחר כיבושה בידי הגרמנים וצורפו אליה חיילים ממושבות האימפריה ההולנדית. הבריגדה הייתה כפופה לממשלה ההולנדית הגולה ולחמה יחד עם בעלות הברית בחזית המערבית עד סיום המלחמה.

==היסטוריה==
הבריגדה הוקמה ב-11 בינואר 1941 על בסיס מתנדבים מהולנד עצמה, אך גם מבני הפזורה ההולנדית בארצות הברית, קנדה, ארגנטינה ועוד. בהמשך צורפו אל היחידה גם חיילים ממושבותיה של הולנד ברחבי העולם (במיוחד מסורינאם). מתנדבים הולנדיים רבים שובצו במסגרות אחרות, כך שהבריגדה נותרה קטנה יחסית, וגודלה מעולם לא עלה על 2,000 חיילים בכל רגע נתון. היחידה נקראה בתחילה "הלגיון ההולנדי", אולם ב-11 בפברואר 1941 שונה שמה ל"בריגדת הנסיכה איריינה", על שמה של איריינה, נסיכת הולנד. שינוי השם נעשה בהסכמת סבתה של הנסיכה, המלכה וילהלמינה.

ב-6 באוגוסט 1944 נשלחה הבריגדה לצרפת במסגרת הארמייה הקנדית הראשונה. הבריגדה מילאה חלק חשוב במבצע מרקט גארדן - ניסיון כושל של בעלות הברית להשתלט במהירות על חבל הרוהר. בשלב מסוים, חיילי הבריגדה אף נכנסו לקרב מול דיוויזיית הגרנדיר אס אס ה-34 אשר הורכבה בעיקר ממתנדבים הולנדיים. ב-31 במרץ 1945 נשלחו חלק מחיילי היחידה לארצות הברית שם הצטרפו לקורפוס הנחתים ההולנדי. את מקומם תפסו במהירות מתנדבים טריים מהאזורים ההולנדיים שזה עתה שוחררו. אחד הקרבות האחרונים של הבריגדה היה "מבצע אוראנז'", אשר במסגרתו הגנו חילי הבריגדה באומץ על העיירה הדל (Hedel) במשך שלושה ימים, מול כוח גרמני גדול בהרבה, לפני שנאלצו לסגת נסיגה טקטית.

==קישורים חיצוניים==

* אתרים הולנדיים העוסקים בבריגדה:
** 
**

קטגוריה:הולנד במלחמת העולם השנייה
קטגוריה:זירת מערב אירופה במלחמת העולם השנייה
קטגוריה:בריגדות וחטיבות
Filter (שיר)

Filter (בעברית: פילטר) הוא שיר של להקת הבנים הדרום קוריאנית BTS, שבוצע כסולו על ידי חבר הלהקה ג'ימין. השיר יצא לאור ב-21 בפברואר 2020, על ידי חברת התקליטים ביג היט מיוזיק, כרצועה השמינית מתוך אלבום האולפן הקוריאני הרביעי של הלהקה, Map of the Soul: 7.<ref name=":0"></ref> השיר הוא בשפה הקוריאנית, וכולל מספר שורות באנגלית.

== רקע וכתיבה ==
השיר נכתב על ידי טום ויקלונד, הילדה סטנמלם, "היטמן" באנג, לי סיו-ראן, לוטרה, danke, דא ג'ונג, אן בוק-ג'ין, פולין' דילד וניאון בוי, והופק על ידי הראשון. השיר עוקב אחר חקר האופי והזהות של ג'ימין בעולם שבו פריטים כמו בגדים, איפור וטכנולוגיה משנים את האופן שבו נתפס האדם.<ref name=":0"/>

בריאיון לספוטיפיי, הסביר ג'ימין על הרעיון מאחורי השיר: 

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-235 מיליון השמעות.<ref name="spotify1"></ref>

== הצלחה ==
על אף שלא יצא כסינגל, זכה השיר להצלחה ופופולריות רבה. בין היתר, הגיע השיר למקום בראשון במצעד שירי האייטונס ב-110 מדינות שונות,<ref></ref> בהן ארצות הברית.<ref></ref>

בארצות הברית, נמכרו למעלה מ-200,000 עותקים של השיר.<ref name="sales"></ref> במצעד הבילבורד הוט 100 האמריקאי, הגיע השיר למקום ה-87.<ref name="hot100"></ref> בנוסף, הגיע השיר למקום הראשון במצעד שירי העולם הדיגיטליים של בילבורד, והיה לשיר ה-23 של הלהקה שעשה זאת.<ref name="soompi"></ref> במצעד הקנדה הוט 100, הגיע השיר למקום ה-88.<ref name="CAN"></ref> במצעד הגאון צ'ארט הדרום קוריאני, הגיע השיר למקום ה-15.<ref name="gaon"></ref> במצעד הניו זילנדי, הגיע השיר למקום העשירי.<ref name="nz40"></ref>

בפלטפורמת הזרמת המדיה ספוטיפיי, צבר השיר למעלה מ-235 מיליון השמעות, מה שהופך אותו לשיר שאינו סינגל המושמע ביותר מתוך האלבום.<ref name="spotify1"/>

== ביקורות ==
השיר זכה לשבחים וביקורות חיוביות. באתר רולינג סטון הודו, דורג השיר במקום ה-48 במצעד 100 השירים הטובים ביותר של הלהקה, תוך שצוין לחיוב ביצועו של ג'ימין בהופעה הווירטואלית "Map of The Soul ON:E", וכונה "בלתי נשכח".<ref name="rsindia"/>

רהיאן דאלי מ-NME דירגה את השיר במקום ה-72 מתוך 129 שיריה של הלהקה, וכתבה כי השיר הוא "ההתגלמות המושלמת של ג'ימין כפרפורמר".<ref name="nme"/>

=== דירוגים ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|NME
|כל השירים של BTS, מדורגים
|72
|<ref name="nme"></ref>
|-
|רולינג סטון הודו
|100 השירים הטובים ביותר של BTS
|48
|<ref name="rsindia"></ref>
|}

== מיקומי שיא ==

== הערות שוליים ==

קטגוריה:שירי 2020
קטגוריה:שירי BTS
קטגוריה:שירים בקוריאנית
פלמינג לנטפר

פלמינג לנטפר (בדנית: Flemming Lentfer; נולד ב-1 במרץ 1964) הוא גנרל בחיל האוויר הדני, המשמש מאז 1 בדצמבר 2020 כראש ההגנה (מקביל לרמטכ"ל) של צבא דנמרק.

==ביוגרפיה==
לנטפר נולד ב-1 במרץ 1964 בקופנהגן. הוא נכנס לאקדמיה הצבאית הדנית המלכותית בשנת 1983 וסיים את לימודיו בשנת 1985. לאחר מכן נכנס ללימודים באקדמיה המלכותית של חיל האוויר הדני וסיים את לימודיו בשנת 1988. בשנת 1991 הוא החל ללמוד בקורס קצינים מתקדם באקדמיה המלכותית של חיל האוויר שאותו סיים בשנת 1992. בשנת 1995 הוא חזר לאקדמיה המלכותית של חיל האוויר כדי לעבור את קורס הסגל הבכיר אותו סיים בשנת 1996.

בין השנים 1988–1993 שירת בטייסת SAM 541 של חייל האוויר, ולאחר מכן שירת כקצין במטה הכללי בין 1993–1995. הוא שימש כמדריך למבצעים ולוגיסטיקה בקולג' המלכותי להגנה בין השנים 1996 ל-1998, ובמקביל שימש גם כמזכיר בוועדת ההגנה הדנית. בין השנים 1999–2000 שירת במשרד ההגנה כקצין מטה. בין השנים 2000–2002 הוא שימש מפקד גדוד "הוק" מערב, ובין השנים 2002–2005 שימש כראש אגף התכנון במטה הכללי. בין 2010–2011 שימש כראש אגף הרכש והלוגיסטיקה, ובין 2011–2015 שימש כראש אגף תיאום ומדיניות. ב-2017 מונה לעמוד בראש משרד הרכש והלוגיסטיקה במשרד ההגנה, וב-1 בדצמבר 2020 מונה לראש ההגנה – מקביל לרמטכ"ל.

==קישורים חיצוניים==

* [https://www.forsvaret.dk/en/about-us/high-command/ פלמינג לנטפר], באתר הצבא הדני
* [https://jyllands-posten.dk/indland/ECE12476255/generalloejtnant-flemming-lentfer-bliver-ny-forsvarschef/ Generalløjtnant Flemming Lentfer bliver ny forsvarschef]

קטגוריה:ראש ההגנה (דנמרק)
קטגוריה:דנים שנולדו ב-1964
בריגדת פירון

בריגדת פירון (בצרפתית: Brigade Piron) הייתה בריגדה של צבא בלגיה החופשית אשר לחמה בחזית המערבית במלחמת העולם השנייה. הבריגדה נקראה על שם מפקדה - ז'אן-בטיסט פירון.

==היסטוריה==
הבריגדה הוקמה בינואר 1943 על בסיס אלפי מתנדבים בלגיים שנמלטו מהארץ הכבושה ושמרו אמונים לממשלה הבלגית הגולה ולצבא בלגיה החופשית. כמו כן כללה הבריגדה גם מתנדבים רבים מהפזורה הבלגית בכל רחבי העולם. לבריגדה התגייסו גם 116 חיילים לוקסמבורגים. מיור ז'אן-בטיסט פירון מונה למפקד הבריגדה. שמה הרשמי של הבריגדה היה "הבריגדה הבלגית הראשונה" אולם עד מהרה היא זכתה לכינוי "בריגדת פירון" על שם מפקדה.

חיילי הבריגדה עברו אימונים בבריטניה, ופירון קיווה שאנשיו ישתתפו בפלישה לנורמנדי, אולם מפקדת הצבא הבריטי העדיפה לשמור את החיילים הבלגים רעננים לקראת שחרור בלגיה. פירון הפציר בממשלה הבלגית הגולה ללחוץ על הבריטים, אולם לשווא. הבלגים נחתו בסופו של דבר בנורמנדי לקראת סוף יולי, במסגרת הדיוויזיה המוטסת השישית (בריטניה). הבריגדה השתתפה בשחרור צרפת ולאחר מכן הועברה כדי לסייע בשחרור בלגיה. הבריגדה לקחה חלק במבצע מרקט גארדן ולאחר מכן המשיכה לשחרור הולנד. ב-17 בנובמבר 1944 הוחזרה הבריגדה לבלגיה והוצבה במילואים בלוון. ב-11 באפריל 1945 הוחזרה הבריגדה להולנד לקרבות מאסף כנגד הגרמנים. הבריגדה עוד הספיקה להשתתף בפלישת בעלות הברית המערביות לגרמניה לפני סיום המלחמה.

לאחר סיום המלחמה פורקה הבריגדה, ועל בסיסה הוקמה "בריגדת השחרור".

==קישורים חיצוניים==

* [http://daimler-fighting-vehicles.co.uk/DFV-File%20Part%20D009d-Belguim%20Piron%20brigade.pdf Photo essay, Brigade Piron]
* [http://www.brigade-piron.be/accueil_en.html History of the Piron Brigade 1940–1945]
* [http://www.ons-jongen-a-meedercher.lu/archives/themes/brigade-piron/documents Documents pertaining to Brigade Prion]
קטגוריה:בלגיה במלחמת העולם השנייה
קטגוריה:זירת מערב אירופה במלחמת העולם השנייה
קטגוריה:בריגדות וחטיבות
כותים

הכותים הם קבוצה, שעל־פי המסופר במקרא הוגלתה על־ידי מלך אשור מכותא וערים נוספות באזור מסופוטמיה אל השומרון. הם מקושרים לעיתים עם השומרונים.

== רקע ==

לאחר התפלגות הממלכה בימי רחבעם וירבעם בן נבט, הציב ירבעם עגלי זהב בבית אל ובדן, שאליהם עלו תושבי ממלכת ישראל לרגל במקום בית המקדש שבירושלים. כיוון שהדבר היה מנוגד למצוות התורה, על פי המסופר בנביאים שלח ה' כמה נביאים להזהיר את ישראל לבל יחטאו בזה, אך כעבור כמה מאות שנים שבהן התמידו ישראל בפולחן זה, הוגלו מעל אדמתם על ידי שלמנאסר מלך אשור לערים שבשליטת ממלכתו, ובמקומם הביא מלך אשור את הכותים ועמים נוספים לשומרון.

== הסיפור המקראי ==
===הגליית הכותים לשומרון===
על פי העולה מהמקרא ומדברי חז"ל, מדיניותו של מלך אשור הייתה להעביר את העמים שתחת שלטונו לארצות שזרות להם, על מנת להקטין סיכוי למרידה. כחלק מכך הגלה מלך אשור את הכותים, יחד עם עמים נוספים כמו יושבי חמת וספרוים, לערי השומרון ששם ישבה ממלכת ישראל קודם לכן:

=== פגיעת האריות בכותים והפנייה למלך אשור והפתרון שסיפק להם ===
על פי המתואר במקרא, כשהגיעו הכותים לשומרון שלח ה' בהם אריות שהרגו בהם. הכותים הכירו בכך שהאריות באו עליהם משום שאינם יודעים "את משפט אלוהי הארץ", ולכן פנו למלך אשור בבקשה לטפל בכך. מלך אשור ציווה להשיב לשם את אחד הכהנים שהוגלו עם ממלכת ישראל, כדי שילמד אותם את "משפט אלוהי הארץ":

=== הפולחן המשותף לה' אלוהי ישראל ולאלוהי ארצות המוצא ===
בעקבות הלימוד של הכהן, יראו הכותים מה' ושמרו את החוקים שלימד אותם הכהן, אך לצד זאת המשיכו בפולחן האלילים שהיו עובדים להם בארצותיהם:

=== עבודה זרה בשיתוף ===

מעשה הכותים היווה מודל לפולחן המשתף עבודה לה' לצד עבודת אלילים. פולחן זה מכונה בספרות ההלכתית עבודה זרה בשיתוף, וישנה מחלוקת האם הוא מותר לגויים בניגוד לעם ישראל, ולכן האריות חדלו מלפגוע בכותים כששילבו בין עבודת ה' לפולחן האלילים, או שגם לגויים מעשה זה אסור, אלא שהוא נסלח יותר מאשר עבודה זרה ללא שיתוף עם עבודת ה', ולכן חדלו מהם האריות.

== השומרונים ==

נכון ל-2023 גרים בהר גריזים ובחולון עדת השומרונים, המיוחסים לצאצאיהם של הכותים, ואף הם שומרים על מצוות התורה שבכתב על פי פרשנותם. השומרונים רואים עצמם צאצאי שבטי אפרים, מנשה ולוי שנותרו בארץ לאחר גלות עשרת השבטים, ותולים את הקרע בינם לבין היהודים בהתרחשויות שאירעו בימי עלי הכהן.

על פי המתואר בדברי חז"ל, הכותים הקפידו על שמירת מצוות התורה שבכתב, אך כפרו בסמכותם של חכמי התורה שבעל פה לפרש את התורה. הכותים גם הכריזו על הר גריזים כמקום שבו בחר ה' לבנות לו בית, ולכן מקדשם הוצב שם. לטענת חז"ל, בשלב כלשהו הייתה שם דמות יונה שאליה היו עובדים.<ref></ref>

ממחקרים גנטיים עולה כי לשומרונים ולבני רוב העדות היהודיות ישנו מקור אבהי משותף, ובהתאם לכך הציעו החוקרים שמוצאם נעוץ בשילוב של שארית הפליטה של שבטי ישראל הצפוניים שהתערבו באוכלוסיות נוכריות שהוגלו לשומרון.<ref></ref>

==ראו גם==
* מסכת כותים

== קישורים חיצוניים ==
* [https://www.temple.org.il/single-post/2017/07/23/-d7-9b-d7-95-d7-aa-d7-99-d7-9d הכותים], באתר מכון המקדש
* [https://www.steinsaltz-center.org.il/document/68686,0,3138.aspx הכותים], באתר מרכז שטיינזלץ
* הרב יאיר וייץ, [https://yhb.org.il/shiurim/היחס-לגויים-עובדי-אלילים-בארץ-ישראל-וב/ היחס לכותים ולעובדי אלילים בארץ], באתר ישיבת הר ברכה
* 

== הערות שוליים ==

קטגוריה:סיפורי התנ"ך
קטגוריה:סיפורי ספר מלכים
קטגוריה:שומרונים
Victory (אלבום של הג'קסונים)

Victory הוא אלבום האולפן ה-15 של להקת "הג'קסונים" והחמישי שיצא בחברת אפיק רקורדס. זהו האלבום היחיד בו השתתפו ששת חברי הלהקה והאלבום האחרון בו השתתף מייקל ג'קסון כזמר המוביל. ג'רמיין ג'קסון הצטרף ללהקה לראשונה מאז האלבום Moving Violation שיצא בשנת 1975.

שבעה מיליון עותקים של האלבום נמכרו ברחבי העולם ותוך שלושה חודשים המיציאתו הגיע למעמד של אלבום פלטינה כפולה מטעם איגוד תעשיית ההקלטות האמריקאי. האלבום הגיע למקום הרביעי במצעד האלבומים בילבורד 200. הסינגל "State of Shock", בו השתתף מיק ג'אגר, הגיע למקום השלישי במצעד הבילבורד הוט 100.

ארבעה ימים לאחר צאת הלאבום יצאה הלהקה לסיבוב הופעות בעל שם דומה. למרות השם, בהופעות לא בוצעו שירים מתוך האלבום החדש. רשימת השירים התבססה על להיטי עבר של הלהקה ושירים מתוך האלבום "Thriller", שהוציא מייקל שנתיים קודם לכן. זמן קצר לאחר סיום סיבוב ההופעות הודיעו מייקל ומרלון על פרישה מהלהקה. ג'רמיין, טיטו, רנדי וג'קי המשיכו לפעול כלהקה והוציאו עוד אלבום אחד, "2300 Jackson Street", שיצא לאור בשנת 1989. לאחר מכן התפרקה הלהקה באופן סופי.

==הפקה==
בעקבות ההופעה בספיישל הטלוויזיוני "Motown 25" בשנת 1983, החליט ג'רמיין ג'קסון לחזור להקה, אותה עזב בשנת 1975. אבל למרות האיחוד המחודש, האחים כמעט ולא עבדו יחד על האלבום, שהורכב בעיקר משירי סולו שכל אחד מהם עבד עליהם במהלך אותה תקופה. לכל אח היה שיר סולו באלבום: מייקל שר את "Be Not Always", רנדי את "One More Chance" ו-"The Hurt", טיטו את "We Can Change the World", ג'קי את "Wait" ומרלון ביצע את "Body". ג'רמיין לא ביצע שיר סולו ושר יחד מייקל בשיר "Torture". השיר תוכנן במקור להיות דואט בין מייקל וג'קי, כותב השיר, אך כשג'רמיין הצטרף ללהקה הוא קיבל את החלקים בשיר שיועדו לג'קי, שאת קולו עדיין ניתן לשמוע בפזמון. בנוסף ביצע ג'רמיין קולות רקע בשירים "One More Chance" ו-"The Hurt"

מייקל הקליט את "State of Shock", דואט שהוקלט במקור עם פרדי מרקיורי, סולנה של להקה קווין. הצמד לא הצליח לסיים את הרצועה, ובסופו של דבר הקליט מייקל גרסה שנייה של השיר עם סולן הרולינג סטונס, מיק ג'אגר.

==סינגלים==
השיר "State of Shock", שיצא כסינגל הראשון מתוך האלבום הגיע למקום השלישי במצעד הבילבורד הוט 100. הסינגל השני, "Torture", הגיע למקום ה-17, ו-"Body", הסינגל השלישי, הגיע למקום ה-47. האלבום הגיע בשיאו למקום הרביעי במצעד הבילבורד 200 בשבוע של 4 באוגוסט 1984. הסינגל הרביעי, "Wait", יצא ב-1985 בבריטניה, קנדה וברזיל בלבד ולא זכה להצלחה במצעדים.

==רשימת השירים==

==מצעדים==

==קישורים חיצוניים==

==הערות שוליים==

קטגוריה:אלבומי 1984
קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
דאבור רופניק

דאבור רופניק (בקרואטית: Davor Rupnik; נולד ב-29 באוגוסט 1971) הוא כדורגלן עבר קרואטי ששיחק בעמדת הקשר וכיום מאמן כדורגל.

==קריירה==
רופניק התחיל את הקריירה שלו במחלקת הנוער של אוסייק והצטרף לקבוצה הבוגרת בגיל 19.

בקיץ חתם בהפועל תל אביב. ב-21 באוגוסט 1998 ערך את הופעת הבכורה שלו בהפועל בניצחון 0-1 נגד מכבי יפו. ב-24 באפריל 1999 הבקיע את שער הבכורה שלו בקבוצה בניצחון 1-6 נגד הפועל ראשון לציון. רופניק זכה עם הקבוצה בגביע בעונתו הראשונה ובזו השנייה זכה עמה בדאבל.

בקיץ חתם בבני יהודה בה שיחק עונה אחת.

בהמשך הקריירה שיחק גם במטאלק אוסייק ושמרטנו.

בשנת מונה למאמן ביילו ברדו. באוגוסט מונה למאמן אוסייק, קבוצת נעוריו בה אימן כחודשיים וכ-4 ימים לאחר מכן חזר לביילו ברדו.

כיום מאמן את בלישצ'ה.

==תארים==
; הפועל תל אביב
*ליגת העל: 1999/2000
*גביע המדינה: 1998/1999, 1999/2000

==קישורים חיצוניים==

קטגוריה:כדורגלנים קרואטים
קטגוריה:כדורגלנים יוגוסלבים
קטגוריה:קשרי כדורגל קרואטים
קטגוריה:קשרי כדורגל יוגוסלבים
קטגוריה:אוסייק: כדורגלנים
קטגוריה:כדורגלני אוסייק
קטגוריה:כדורגלני הפועל תל אביב
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בסלובניה
קטגוריה:מאמני כדורגל קרואטים
קטגוריה:קרואטים שנולדו ב-1971
אנדריס ואנינס

אנדריס ואנינס (בלטבית: Andris Vaņins; נולד ב-30 באפריל 1981) הוא כדורגלן עבר לטבי ששיחק בעמדת השוער. כיום משמש כמאמן של נבחרת לטביה עד גיל 19.

==קריירה==
ואנינס התחיל את הקריירה שלו במחלקת הנוער של ונטספילס ובגיל 17 הצטרף לקבוצה הבוגרת.

בשנת ואנינס חתם בפ.צ. מוסקבה והצטרף לקבוצת המילואים שלה. בשנת חזר ללטביה וחתם בוונטה, בה שיחק רק משחק אחד. במחצית השנייה של העונה, המועדון פורק וכל שחקנים שוחררו וואנינס חזר לקדנציה שנייה בוונטספילס.

בעונות , ו- נבחר לשוער העונה בלטביה. ב-2009, הוא התחיל לחפש מועדון בחו"ל, אך בסופו של דבר הוא נאלץ לפתוח את בעונה הבאה עם FK Ventspils, בגלל משא ומתן לא מוצלח. בפברואר 2009 הוא יצא למשפט עם מועדון ליגת העל הרוסי רובין קאזאן.

בקיץ חתם בפ.צ. סיון מליגת העל השווייצרית. ב-19 באוגוסט 2009 ערך את הופעת הבכורה שלו בקבוצה בהפסד 0–2 לפנרבחצ'ה.

ב-17 ביוני 2016, ואנינס חתם בפ.צ. ציריך לשלוש שנים. ב-25 ביולי 2016 ואנינס ערך את הופעת הבכורה שלו בקבוצה בניצחון 0–2 נגד וינטרטור. בשנת סיים את חוזהו במועדון, וחזר לפ.צ. סיון כמאמן שוערים.

==קריירה בינלאומית==
ב-28 בפברואר 2001 ואנינס ערך את הופעת הבכורה שלו בנבחרת לטביה בניצחון 0–2 נגד . לזכותו של ואנינס 100 הופעות בנבחרת והוא מדורג במקום ה-7 ברשימת שיאני ההופעות שלה בכל הזמנים.

==תארים==
; ונטספילס
*ליגת העל הלטבית: , , 
*הגביע הלטבי: 

; פ.צ. סיון
*הגביע השווייצרי: , 

; פ.צ. ציריך
*הגביע השווייצרי: 
*ליגת האתגר השווייצרית: 

; נבחרת לטביה
*הגביע הבלטי: , 

; אישיים
*שוער העונה בליגת העל הלטבית: , , 
*הכדורגלן הלטבי של השנה: , , , , 
*שוער העונה בליגת העל השווייצרית: , 
*כדורגלן השנה בפ.צ. סיון: , , , 

==קישורים חיצוניים==

קטגוריה:כדורגלנים לטבים
קטגוריה:שוערי כדורגל לטבים
קטגוריה:כדורגלני ונטספילס
קטגוריה:כדורגלני מועדון הכדורגל מוסקבה
קטגוריה:כדורגלני פ.צ. סיון
קטגוריה:כדורגלני פ.צ. ציריך
קטגוריה:כדורגלני נבחרת לטביה
קטגוריה:מאמני שוערים
קטגוריה:מאמני כדורגל לטבים
קטגוריה:לטבים שנולדו ב-1981
תומר אזולאי

תומר אזולאי (נולד ב-28 בנובמבר 1974) הוא כדורגלן עבר ישראלי ששיחק בעמדת הבלם.

==קריירה==
אזולאי התחיל את הקריירה שלו במחלקת הנוער של בית"ר ירושלים ובעונת החל לשחק גם במדי הקבוצה הבוגרת, איתה עלה מהליגה השנייה. בקיץ הושאל למכבי הרצליה במדיה שיחק שנתיים. ב-31 במאי 1997 הבקיע את שער הבכורה שלו בקבוצה בתיקו 1-1 נגד הפעל חיפה. ב-30 בספטמבר 1997 שבר את אפו במהלך משחק נגד קלאב ברוז' במסגרת מוקדמות ליגת האלופות.

בעונת הושאל להפועל ירושלים. בסיום העונה חזר לבית"ר, בה שיחק עד שנת .

בהמשך הקריירה, שיחק גם בהפועל אשקלון, הפועל טירה והפועל רמת גן.

לזכותו של אזולאי 19 הופעות בנבחרת הצעירה.

==תארים==
; בית"ר ירושלים
*אליפות ישראל: 1992/1993, 1997/1998

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני מכבי הרצליה
קטגוריה:כדורגלני הפועל ירושלים
קטגוריה:כדורגלני הפועל אשקלון
קטגוריה:כדורגלני הפועל רמת גן
קטגוריה:ישראלים שנולדו ב-1974
חיי אהבה (ספר)

חיי אהבה הוא רומן מאת צרויה שלו, שיצא לאור בשנת 1997 בהוצאת כתר. זהו ספר הפרוזה השני וספרה השלישי של שלו. הספר זכה לשבחי המבקרים והיה לרב מכר, ותורגם לשפות רבות, וכן עובד לסרט "חיי אהבה" בהפקה ישראלית-גרמנית. שלו השתתפה בכתיבת התסריט ואף שיחקה בסרט. הספר זכה בפרס "נוצת הזהב" מטעם אקו"ם, 1997<ref>[https://hebrew-academy.org.il/2016/04/21/צרויה-שלו/ מתוך] אתר האקדמיה ללשון העברית</ref><ref>[https://simania.co.il/bookdetails.php?item_id=1693 חיי אהבה] באתר סימניה</ref>.

== עלילה ==
גיבורת הספר היא יערה קורמן, אישה נשואה וסטודנטית למדעי היהדות<ref>.</ref>. בביקור בבית הוריה מופיע גבר מבוגר בשם אריה אבן שמוצג בפניה כ"ידיד ותיק" של המשפחה. פגישה ראשונה זו גורמת ליערה לפתח רגשות שליליים כלפי אבן, אך בפעם השנייה, בה היא נתקלת בו במקרה כאשר הוא בחברת אישה צעירה בחנות בגדים, היא מתחילה לרצות בקרבתו ולחפש אותה, מה שמוביל לקשר רומנטי ביניהם. במהלך קשר זה מפתחת יערה תלות באבן והיא נאלצת לשכב גם עם ידידו שמשמש כשופט, להתחבא בדירתו בזמן מסיבה ואף לשמוע סיפורים על אשתו ולהשלים עם קיומן של מאהבות נוספות בחייו.

== ביקורות ==
המבקר הגרמני-יהודי, מרסל רייך-רניצקי שיבח את הספר<ref>רחל סלמנדר. די ולט 10 בנובמבר 2012 Liebe und die kleinen Tragödien</ref>, העיתון דר שפיגל קרא לו: "מהרומנים הגדולים בעשורים האחרונים"<ref></ref>.

==לקריאה נוספת==
* יגאל שוורץ, שי צור ונופר רשקס, מקוננת במכנסי נמר, ידיעות ספרים, 2017.
* רוני הלפרן, גוף בלא נחת - ספרות הנשים הישראלית 2005-1985, הוצאת הקיבוץ המאוחד, 2012, פרק ה: "עוד לפני חדר משלך זה בא, חיים משלך" קריאה בחיי אהבה לצרויה שלו, עמ' 147–169.

== קישורים חיצוניים ==
* 
*[https://www.nli.org.il/he/audio/NNL_ALEPH003783286/NLI חיי אהבה] באתר הספרייה הלאומית
*[https://nuritha.co.il/he/node/5042 ביקורות של דורית ישראל] באתר נוריתה
* 
*קציעה אלון [https://tarbutil.cet.ac.il/anthology/על-חיי-האהבה-של-צרויה-שלו/ חיי האהבה / צרויה שלו]. תרבות.IL

== הערות שוליים ==

קטגוריה:רומנים בעברית
קטגוריה:ספרי 1997
קטגוריה:ספרי הוצאת כתר
קטגוריה:ספרים שעובדו לסרטים
טיבור לעף

טיבור לעף (בהונגרית: Lőw Tibor; בודפשט, 27 בדצמבר 1873<ref></ref> – בודפשט, 5 בספטמבר 1941)<ref>[https://adtplus.arcanum.hu/hu/view/MagyarNemzet_1941_09/?query=%22Lőw%20Tibor%22&pg=47&layout=s Gyászjelentése] (1941. június 6.) Magyar Nemzet, 4. évfolyam, 203. szám, 6. o.</ref> היה יהודי-הונגרי עורך דין, שופט, נשיא בית המשפט לערעורים בהונגריה, סופר משפטי, בנו של טוביאש לעף עורך דין, נכדו של לאופולד לעף, רבה הראשי של סגד. דודיו היו ויליאם לוב, עורך דין אמריקאי, עיתונאי, הרופא ראשי והמנהל של בתי החולים היהודיים של הקהילה היהודית של פשט ד"ר שמואל לעף, בלנאולוג והרב הראשי של העיר סגד עמנואל לעף.

== ביוגרפיה ==
טיבור לעף הוא בנו הבכור כאמור של טוביאש (טוביה) לעף (1844–1880), סגן התובע הכללי של הונגריה ושל אמה הירש (1852–1927). הוא השלים את לימודיו באוניברסיטה בבודפשט (כיום שמה אוניברסיטת אטווש לוראנד) ובאוניברסיטת לייפציג, ולאחר מכן עבר את מבחן לשכת עורכי הדין. משנת 1899 כיהן כשופט בית משפט. ב-1921 מונה לנשיא "מועצת החצר המלכותית של בתי המשפט" בבודפשט. בין 1929 לבין 1940 כיהן כנשיא מועצת בית המשפט לערעורים. הוא עסק בעיקר במשפט מסחרי וכתב מספר פרשנויות. הוא ערך את אוסף ההחלטות התקופתי בשם "בוררות דיני אשראי" של "ידיעון מדעי המשפט" (Jogtudományi Közlöny) כתב העת המשפטי, כתב העת המשפטי ההונגרי הוותיק והמכובד ביותר. (1917–1934). טיבור לעף הובא למנוחות בבית הקברות היהודי פרקשרט בבודפשט.

== החיים הפרטיים שלו ==
אשתו הייתה אלזה נתן אלזה, בתם של מור נתן ושל רוזה טרוֹפאואר, אותה נשא בבודפשט ב-23 בספטמבר 1919.<ref></ref>

ילדיהם:
* אווה לעף
* חנה לעף

== עבודותיו ==
* Das ungarische Handelsgesetz. GA XXXVII: 1875 (בודפשט, 1924)
* הסבר על חוק של "החברה בערבון מוגבל" ושל "החברה השקטה" (בודפשט, 1940)

== לקריאה נוספת ==
* 
* לקסיקון יהודי הונגרי. אד. פטר אויווארי. 1929. עמ' 544. [http://mek.niif.hu/04000/04093/html/0552.html גישה מקוונת]
* לקסיקון חדש של רוואי. עורך ראשי. עמית אישטוון טרשוי. סקסארד, הוצאת באביץ', 1996.

== הערות שוליים ==

קטגוריה:עורכי דין יהודים הונגרים
קטגוריה:שופטים יהודים הונגרים
טיבור לעף
קטגוריה:יהדות בודפשט
קטגוריה:בודפשט: אישים
קטגוריה:משפטנים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1873
קטגוריה:הונגרים שנפטרו ב-1941
מחושתן מקושט

מחושתן מקושט (שם מדעי: Panulirus ornatus) הוא מין של דמוי-לובסטר מהמשפחה לובסטרים קוצניים. 

==מאפיינים==
תחום התפוצה של המחושתן המקושט באינדו-פסיפי, מים סוף וקוואזולו-נטאל במערב ועד יפן ופיג'י במזרח. בעקבות הגירה לספסית הוא נפוץ גם בים התיכון. המחושתן המקושט חי במים רדודים, לרוב בעומק של פחות מ-50 מטר.

למין זה שריון קדמי (carapace) כחול-ירוק, ועל גופו יש תבניות של פסים ונקודות בצבעים שונים. לו קרניים קדמיות גדולות. הם יכולים להגיע עד לגודל של 50 ס"מ, אך לרוב מגיעים לגודל של 35 ס"מ.

המחושתן המקושט ניזון מחסרי חוליות שונים, כדוגמת צדפות, חלזונות ולעיתים אף מסרטנים קטנים. הם תלויים בקרוטנואידים (ובפרט אסטקסנטין) לאנרגיה ושימושים אחרים כדוגמת רבייה, התפתחות ונוגדי חמצון.

הזכרים מתרבים לרוב בגיל שלוש. הזכרים הבוגרים מינית נוטים להיות גדולים מהנקבות עם שריון באורך של 100–150 מ"מ, בעוד זה של הנקבות הוא באורך 90–120 מ"מ.

המחושתן המקושט מסוגל לגדול במהירות והודות לכך נעשה בו שימוש נרחב בגידול למאכל. את המחושתן המקושט אוספים למאכל ברשתות.

==קישורים חיצוניים==

==הערות שוליים==

קטגוריה:בעלי חיים שתוארו ב-1798
קטגוריה:טקסונים שתוארו בידי יוהאן כריסטיאן פבריציוס
קטגוריה:לובסטרים קוצניים
עבדה א-זלזולי

עבד א-סמד א-זלזולי (בערבית: عبد الصمد الزلزولي, בתעתיק מדויק: עבד אלצמד אלזלזולי; נולד ב-17 בדצמבר 2001 בבני מלאל שבמרוקו) הוא כדורגלן מרוקאי המשחק בעמדת קשר הכנף בבטיס מליגת העל הספרדית.

== קריירת מועדונים ==
א-זלזולי היה חלק מאקדמיות הנוער של מועדון הכדורגל פניה איליסיטנה ראבל, מועדון הספורט פבלו איגלסיאס, מועדון הכדורגל קלמה, מועדון הכדורגל אלצ'ה נערים ומועדון הספורט קולטורל קאררוס. הוא עבר מבחנים עבור אלצ'ה שהייתה הקבוצה המרכזית מעיר מגוריו, אך לא קיבל מקום באקדמיה שלהם.

הוא המשיך לשחק עבור מועדונים שכנים בעיר אלצ'ה עד שמאמן הרקולס ב', אנטוניו מורנו דומינגס, הציע לו חוזה ולאחר מכן הצטרף למועדון הראשי בעיר השכנה של אליקנטה. הוא עבר לקבוצת המילואים של הרקולס בשנת 2016, ובשנת 2019 החל את קריירת הבוגרים שלו.

א-זלזולי עבר לברצלונה אתלטיק ב-31 באוגוסט 2021 תמורת שני מיליון אירו. הוא ערך את הופעת הבכורה שלו בבוגרים ב-1-1 מול אלאבס בלה ליגה ב-30 באוקטובר 2021, כשעלה כמחליף בדקה ה-80 והפך לשחקן הראשון שנולד במרוקו ששיחק בקבוצה הבוגרת. הוא כבש את שער הבכורה שלו ב-2-2 של ברצלונה נגד אוסאסונה במסגרת הלה ליגה. בסוף ינואר, לאחר רכישתם של אדאמה טראורה ופייר-אמריק אובאמיינג, חזר לברצלונה ב'. בספטמבר 2022 הושאל לאוססונה.

ב-1 בספטמבר 2023 חתם על חוזה לחמש שנים בבטיס.

== קריירה בינלאומית ==
א-זלזולי ייצג את נבחרת מרוקו עד גיל 20 בגביע הערבי עד גיל 20 של שנת 2020. את הטורניר סיים עם שני שערים בחמישה משחקים.

ב-25 בדצמבר 2021 החליט לוותר על ההצעה לשחק בנבחרת , ולשחק עבור נבחרת אליה זומן לקראת גביע אפריקה לאומות 2021, אך בסופו של דבר בחר שלא לעזוב את ברצלונה בעיצומה של העונה.

ב-17 במרץ 2022 נכלל בסגל נבחרת מרוקו למשחק מול במסגרת הסיבוב השלישי של מוקדמות המונדיאל.

ב-23 בספטמבר 2022 ערך את הופעת הבכורה שלו בנבחרת מרוקו, בניצחון 0–2 על נבחרת צ'ילה במשחק ידידות.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלני הרקולס אליקנטה
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני אוססונה
קטגוריה:כדורגלני נבחרת מרוקו
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלנים מרוקאים באולימפיאדת פריז (2024)
קטגוריה:מרוקאים שנולדו ב-2001
בסקיאט (סרט)

בסקיאט (Basquiat, בצרפתית יש לבטא "בסקייה", אך השם הנפוץ לסרט הוא "בסקיאט") הוא סרט ביוגרפי אמין למחצה ובדיוני למחצה משנת 1996, המגולל את חייו של הצייר ז'אן-מישל בסקיה שנפטר ב-1988. במאי ותסריטאי הסרט היה ידידו של בסקיה ג'וליאן שנאבל. לדברי מבקרת האמנות מיטל רז, סייע הסרט לבניית "המיתוס על ילד הרחוב חסר הפרוטה שהתנכר למשפחתו, ברח מהבית והפך כמעט בן לילה ליקיר סצנת האמנות ולעשיר כקורח."

את דמותו של בסקיה גילם השחקן ג'פרי רייט, שאף זכה על תפקידו במועמדות לפרס אינדפנדנט ספיריט בעבור הופעת הבכורה הטובה ביותר. עוד מופיעים בסרט דייוויד בואי המגלם את אנדי וורהול, גארי אולדמן בתפקיד אלברט מילו (בן-דמותו של שנאבל הצעיר) ודניס הופר בתפקיד סוחר האמנות ברונו בישופברגר.

== עלילה ==
הסרט נפתח בדמותו של אמן גרפיטי אפרו-אמריקאי חסר בית המגיח כמו ונוס מקופסת קרטון שמשמשת לו בית בפארק טומפקינס סקוור באיסט וילג' במנהטן תחתית. זהו "סאמו" (SAMO), הכינוי בו חותם בסקייה על ציוריו הנפרשים ברחבי ניו יורק של ראשית שנות השמונים. הסרט מגולל את סיפור גילויו ואימוצו של האמן הצעיר על ידי אושיות כמו האמן אנדי וורהול (המגולם בסרט על ידי הזמן דייוויד בואי, שאף הכיר את וורהול אישית), המצרף את בסקיאט ל"מפעל" (factory) שלו, אמנים עמיתים, בעלי גלריות וסוחרי אמנות התופסים אותו ומשווקים אותו כ"הדבר החם הבא". במקביל להתפתחותו כאמן ולהתעשרותו ממכירת ציוריו נפרסת גם מסכת חייו הרומנטיים עם חברתו הלבנה הצעירה ג'ני (קלייר פורלני) בה הוא בוגד עם פאם פאטאל בגילומה של קורטני לאב והתמכרותו להרואין עד מותו בגיל 27.

הסרט מציג את חיי האמנות של ניו יורק בשנות השמונים כגן עדן שהוא בד-בבד גם גיהנום לאמנים יוצרים. מקום שבו סוחרי אמנות ובעלי גלריות מנצלים כישרונות צעירים להתעשרות מהירה, המלווה בהרבה סקס וסמים, ללא תמיכה רגשית וחברית מספקת. התמיכה של החברה הלבנה בבסקיאט האפרו-אמריקאי מוצגת אף היא כדו-פרצופית, מצד אחד התעלות מעל גזענות ומאידך שימוש בדעות קדומות. עם זאת, שנאבל ביקש להציג את אנדי וורהול כחבר שתמך בבסקיה ולגאול אותו מן התדמית שצטיירה לו לאחר מותו של בסקיה, של "ערפד" שהשתמש בבסקיה והשליך אותו. לדברי שנאבל הסרט הוא רקוויאם הן לבסקיה והן לוורהול.

== מוזיקה ==
פסקול הסרט מורכב מקטעים ושירים, שהשפיעו והושפעו מסצנת האמנות האוונגרדית בניו יורק של שנות השמונים. בהם "Fairytale of New York" ו-"Summer in Siam" של להקת הפוגס, "Lust for Life" של איגי פופ, "Waiting on a Friend" ו-"Beast of Burden" של האבנים המתגלגלות, "Flamenco Sketches" מתוך Kind of Blue של מיילס דייוויס, "Who Are You This Time" ו-"Tom Traubert's Blues" של טום וייטס, "A Small Plot of Land" של דייוויד בואי, "Ko-Ko" ו-"April in Paris" של צ'רלי פארקר ועוד.

== קישורים חיצוניים ==
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:סרטי 1996
קטגוריה:סרטים ביוגרפיים אמריקאיים
קטגוריה:סרטים עצמאיים
קטגוריה:סרטים אמריקאיים משנת 1996
ג'ונתן פורוורד

ג'ונתן פורוורד (באנגלית: Jonathan Forward; 1680–1760) היה סוחר לונדוני, שהיה אחראי בעיקר על הגליית הנידונים, מכלא ניוגייט וממחוזות הבית, למושבות האמריקאיות שבשליטת האימפריה הבריטית בין השנים 1718 עד 1739.<ref></ref>

== קריירה ==
העסק להגליית נידונים הופק בידי פורוורד, ב-1718.<ref>William A. Shaw and F. H. Slingsby (editors), [http://www.british-history.ac.uk/report.aspx?compid=85517&strquery Treasury Minutes: July 1718, 1–31, Calendar of Treasury books, Volume 32: 1718, in British History Online] </ref> בתחילה, קיבל 3 ליש"ט על כל נידון שהגולה למושבת עונשין, ומאוחר יותר, ב-1727, הגדילו ל-5 ליש"ט. בין האוניות שיצר איתן קשר, בשביל להגלות את הנידונים למושבות האמריקאיות שבשליטת האימפריה הבריטית, היו האוניות Gilbert (1720–1722), Jonathan (1723–1724), Patapsco Merchant (1732) ו-Genoa Galley (1738), בפיקודו של דרבי לוקס הראשון .<ref></ref>

הוא פרש מתפקידו לאחר כ-20 שנה, ב-1739. אנדרו ריד החליף אותו בתפקידו.<ref></ref>

== חיים אישיים ==
פורוורד התחתן עם סוזנה לפני 1712. לפרורווד היו 2 בנות. הבת הבכורה, אליזבת, נולדה ב-1712 ומתה ב-1789. ב-19 בדצמבר 1734, נישאה אליזבת עם רוברט בינג, בנו השלישי של האדמירל המשנה ג'ורג' בינג.<ref></ref><ref>London Metropolitan Archives, St. Paul's Cathedral, Register of Marriages, 1697-1740, CLC/313/F/001/MS25740.</ref>

פורוורד נפטר ב-1760 ונקבר בלונדון.

== הערות שוליים ==

קטגוריה:סוחרים
קטגוריה:לונדון: אישים
קטגוריה:אישים הקבורים בלונדון
קטגוריה:ילידי 1680
קטגוריה:נפטרים ב-1760
כרים קונאטה

כרים קונאטה (בצרפתית: Karim Konaté; נולד ב-21 במרץ 2004 בחוף השנהב) הוא כדורגלן איבוארי המשחק בעמדת החלוץ ברד בול זלצבורג ובנבחרת חוף השנהב.

== קריירת מועדונים ==
קונאטה גדל במחלקת הנוער של מימוסאס מליגת העל של חוף השנהב, והחל לשחק בקבוצה הבוגרת של המועדון בשנת 2020. ביוני 2022 חתם ברד בול זלצבורג האוסטרית.

== קריירה בינלאומית ==
ב-3 בספטמבר 2021 ערך קונאטה את הופעת הבכורה שלו בנבחרת חוף השנהב, בתיקו 0-0 נגד נבחרת מוזמביק במסגרת מוקדמות מונדיאל 2022.

הוא נכלל בסגל נבחרת חוף השנהב לקראת טורניר גביע אפריקה לאומות 2021.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני מימוסאס
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני נבחרת חוף השנהב
קטגוריה:ספורטאים זרים באוסטריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:איבוארים שנולדו ב-2004
פטריס באומל

פטריס באומל (בצרפתית: Patrice Beaumelle; נולד ב-24 באפריל 1978 בארל שבצרפת) הוא מאמן 

== קריירה כמאמן ==
בשנת 2010 שימש באומל כעוזרו של ארווה רנאר בנבחרת אנגולה, ובשנת 2011 שימש כעוזרו בקבוצת אלג'יר מליגת העל האלג'יראית. כמו-כן, שימש בשנת 2011 כעוזרו של רנאר בנבחרת זמביה.

לאחר שרנאר עזב את נבחרת זמביה בשנת 2013 כדי לאמן את סושו, מונה באומל למאמן נבחרת זמביה. לאחר מינויו של רנאר למאמן נבחרת חוף השנהב ב-31 ביולי 2014, התפטר באומל מאימון נבחרת זמביה, ומונה כעוזרו של רנאר בנבחרת חוף השנהב.

בחודש מרץ 2020 מונה באומל למאמן נבחרת חוף השנהב. וסיים את תפקידו באפריל 2022

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:מאמני כדורגל צרפתים
קטגוריה:מאמני נבחרת חוף השנהב בכדורגל
קטגוריה:צרפתים שנולדו ב-1978
אבראהים סנגארה

אבראהים סנגארה (בצרפתית: Ibrahim Sangaré; נולד ב-2 בדצמבר 1997 בקומאסי שבחוף השנהב) הוא כדורגלן איבוארי המשחק בעמדת הקשר האחורי בקבוצת נוטינגהאם פורסט ובנבחרת חוף השנהב.

== קריירת מועדונים ==
סנגארה החל את הקריירה המקצוענית שלו בטולוז מליגת העל הצרפתית, במדיה ערך 80 הופעות ליגה והבקיע שני שערים.

ב-28 בספטמבר 2020 חתם סנגארה על חוזה לחמש עונות בפ.ס.וו. איינדהובן מליגת העל ההולנדית. ב-18 באוקטובר הוא ערך את הופעת הבכורה שלו במועדון, בניצחון 3-0 על זוולה במסגרת הליגה. ב-31 בינואר 2021 הבקיע את שער הבכורה שלו במועדון, בהפסד 3-1 לפיינורד במסגרת הליגה. בעונתו הראשונה במועדון ערך 29 הופעות ליגה, בהן הבקיע שער אחד.

ב-1 בספטמבר 2023 חתם בנוטינגהאם פורסט.

== קריירה בינלאומית ==
ב-18 באוקטובר 2015 ערך סנגארה את הופעת הבכורה שלו בנבחרת חוף השנהב, בהפסד 2-1 לנבחרת גאנה במסגרת מוקדמות אליפות האומות האפריקאיות לשנת . במשחק זה הבקיע את שער הבכורה שלו בנבחרת. הוא היה חלק מסגל נבחרת חוף השנהב בטורניר גביע אפריקה לאומות 2019, וערך שתי הופעות בטורניר.

הוא נכלל בסגל נבחרת חוף השנהב לקראת טורניר גביע אפריקה לאומות 2021.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני טולוז
קטגוריה:כדורגלני פ.ס.וו. איינדהובן
קטגוריה:כדורגלני נוטינגהאם פורסט
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים איבוארים בצרפת
קטגוריה:ספורטאים זרים בהולנד
קטגוריה:ספורטאים איבוארים באנגליה
קטגוריה:איבוארים שנולדו ב-1997
גיסלן קונאן

גיסלן אנקלומנדה קונאן (בצרפתית: Ghislain N'Clomande Konan; נולד ב-27 בדצמבר 1995 באביג'אן שבחוף השנהב) הוא כדורגלן איבוארי המשחק בעמדת המגן השמאלי בקבוצת א-נסר מליגת העל הסעודית ובנבחרת חוף השנהב.

== קריירת מועדונים ==
קונאן החל את הקריירה המקצוענית שלו במימוסאס מליגת העל של חוף השנהב.

ב-28 בינואר 2016 חתם בוויטוריה דה גימארייש מליגת העל הפורטוגלית.

ב-1 ביולי 2018 חתם בסטאד ריימס מליגת העל הצרפתית.

== קריירה בינלאומית ==
ב-4 ביוני 2017 ערך קונאן את הופעת הבכורה שלו בנבחרת חוף השנהב, בהפסד 0–5 לנבחרת הולנד במשחק ידידות.

הוא נכלל בסגל נבחרת חוף השנהב לקראת טורניר גביע אפריקה לאומות 2021.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:אביג'אן: כדורגלנים
קטגוריה:כדורגלני מימוסאס
קטגוריה:כדורגלני ויטוריה דה גימארייש
קטגוריה:כדורגלני סטאד ריימס
קטגוריה:כדורגלני א-נסר
קטגוריה:כדורגלני אל-פייחה
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בפורטוגל
קטגוריה:ספורטאים איבוארים בצרפת
קטגוריה:ספורטאים זרים בערב הסעודית
קטגוריה:איבוארים שנולדו ב-1995
מדוזת כדור-תותח

מדוזת כדור־תותח (שם מדעי: Stomolophus meleagris) היא מין של מדוזה בסוג Stomolophus במשפחת Stomolophidae. שמה ניתן לה בשל צורתה הדומה לכדור תותח. המדוזה שצורה ככיפה, יכולה להגיע לקוטר של 25 ס"מ. באוקיינוס האטלנטי ובמפרץ מקסיקו הקצה שלה עשוי להיות בעל פיגמנט חום, ואילו באוקיינוס השקט עשוי להיות פיגמנט כחול. יש לה צביר של זרועות סביב פיה, המשרתים אותה הן לתנועה והן לתפיסת טרף.

מדוזות אלו נפוצות בעיקר בחוף המזרחי של אמריקה הצפונית (מניו אינגלנד) ועד לברזיל, אך מצויות גם באוקיינוס השקט (מים סין הדרומי ועד ים יפן, וקליפורניה ועד אקוודור). בחופים הדרום מזרחיים של ארצות הברית הם נפוצים בעיקר בחודשי הקיץ והסתיו, ובחודשים אלו הן יכולות להוות 16% מהמסה הביולוגית בחופים הרדודים.<ref></ref>

מדוזות כדור־תותח ב[[אקווריום ישראל בירושלים]]
מדוזות כדור־תותח ניזונות בעיקר מזואופלנקטון. להם יחסי סימביוזה עם סרטני Libinia emarginata, הניזונים גם כן מזאופלנקטון.

בדומה לצורבים אחרים מדוזות אלו מקיימות רבייה א-מינית ורבייה מינית. ברבייה מינית, הם מפרישים זרע מהפה, אשר נקלט ומופרה במדוזה אחרת. העובר מתחיל להתפתח בכיס מיוחד המצוי בזרוע סביב הפה. לאחר 3–5 שעות הפגית נופלת פנימה ושם היא מתפתחת לפוליפ המסוגל לאכול טרף קטן. לאחר מספר ימים הפוליפ ניתק לאפירה (ephyrae), מדוזה זעירה שבהמשך מתפתחת למדוזה בוגרת.

היא מסוגלת להפריש ריר רעיל מתאים צורבים. הרעל פוגע בדגים באזור הקרוב, ומרחיק את רוב הטורפים, מלבד סוגים מסוימים של סרטנים. אף על פי שמדוזות כדור־תותח לרוב אינן צורבות בני אדם, הרעל שלהן יכול במקרים חמורים לגרום לפגיעות לבביות בבעלי חיים ובאדם.

אחד הטורפים העיקריים של מדוזות אלו הוא צב ים גלדי. בנוסף ניצודות מדוזות אלו על ידי בני אדם למאכל.<ref></ref>

==קישורים חיצוניים==

==הערות שוליים==

קטגוריה:בעלי חיים שתוארו ב-1860
קטגוריה:טקסונים שתוארו בידי לואי אגאסי
קטגוריה:מדוזות סוכך
ניאו ET5

ניאו ET5 (במנדרינית תקנית: 蔚来 EP5) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-18 בדצמבר 2021<ref></ref>. היא מתחרה ישירה לטסלה מודל 3, אקספנג P7 וב.מ.וו i4<ref></ref>.

== עיצוב ==
העיצוב החיצוני מושפע רבות מהניאו ET7 אך גג ה-ET5 משופע יותר ומעניק מראה קופה ספורטיבי לדגם, הגג עשוי מזכוכית שחורה נגד שמש. הפוגוש האחורי והקדמי מעוצבים בעיצוב אגרסיבי המעניק לדגם מראה של מכונית ספורט בסיסית. פנים המכונית גם מושפע רבות מה-ET7 אך כוללת כמה שינויים. שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'.

== מפרט טכני ==
נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 485 כ"ס ומומנט מרבי של 71.3 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 4.3 שניות.

ניאו תשווק את יחידת ההנעה עם אפשרות לשלושה סוללות ליתיום-יון:

1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבולת של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין)<ref></ref>.

ניאו תשווק את הדגם עם מערכת נהיגה אוטונומית המקבילה למערכת של טסלה<ref></ref>.

== קישורים חיצוניים ==

* 

== הערות שוליים ==

ET5
קטגוריה:מכוניות חשמליות
קטגוריה:מכוניות סדאן
קטגוריה:דגמי מכוניות שהושקו ב-2021
אורי אלחנני

אורי אלחנני (נולד ב-1934) הוא אלוף-משנה (במילואים) בצה"ל שפיקד על סיירת אגוז ועל חטיבה.
== קורות חייו ==
אלחנני נולד וגדל בקיבוץ שפיים. באוגוסט 1953 התגייס לצה"ל לחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה במבצע קדש. לאחר מכן השתחרר מצה"ל, אולם שב לשירות קבע בשנת 1959 ושימש כמדריך בבית הספר לקצינים. בשנת 1961 מונה לומפקד פלוגה בחטיבת גולני. בשנים 1964–1966 שימש כמדריך בבית הספר לקצינים וכמדריך בקורס מפקדי פלוגות. בשנת 1967 למד במכללה לפיקוד ומטה, מונה לסגן מפקד גדוד בגולני ולחם במלחמת ששת הימים. באוגוסט 1968 מונה למפקד גדוד הסיור של פיקוד הצפון, סיירת אגוז, והוביל אותה למבצעים רבים בגבולות ירדן, סוריה ולבנון. באוגוסט 1970 סיים את תפקידו ויצא מטעם צה"ל לשליחות באתיופיה ולאחר מכן מונה לסגן מפקד חטיבה. במלחמת יום הכיפורים לחם בחזית הצפון במלחמת יום הכיפורים ולאחר מכן, בשנת 1974, מונה לסגן מפקד מרחב שלמה. בשנת 1976 מונה למדריך במכללה לפיקוד ומטה ובשנת 1978 מונה למפקד חטיבה בפיקוד הצפון. בשנת 1980 השתחרר מצה"ל.

אלחנני הוא בעל תואר ראשון בהיסטוריה וסוציולוגיה מאוניברסיטת תל אביב.
== לקריאה נוספת ==
* יעקב ארז, "האנציקלופדיה לצבא וביטחון – 'צה"ל בחילו", הוצאת רביבים (מהדורת מעריב), 1983, כרך 14 -"סיירות ומיעוטים".
== הערות שוליים ==

קטגוריה:אלופי-משנה בצה"ל
קטגוריה:מפקדי סיירת אגוז
קטגוריה:מפקדי חטיבות בצה"ל
קטגוריה:שפיים: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1934
ניאו ET7

ניאו ET7 (במנדרינית תקנית: 蔚來 EP7) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-9 בינואר 2021<ref></ref>. היא מתחרה ישירה לטסלה מודל S.

== עיצוב ==
עיצוב הגג משופע יותר ומעניק לדגם מראה קופה ספורטיבי, הגג עשוי מזכוכית שחורה נגד שמש. פנים המכונית כולל שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'.

== מפרט טכני ==
נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 650 כ"ס ומומנט מרבי של 86.6 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 3.9 שניות<ref></ref>.

ניאו תשווק את יחידת ההנעה עם אפשרות לשלושה סוללות ליתיום-יון:

1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבלות של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין).

ניאו תשווק את הדגם עם מערכת נהיגה אוטונומית המקבילה למערכת של טסלה<ref></ref>.

== גלריה ==
<gallery>
קובץ:NIO ET7 001.jpg|מבט קדמי
קובץ:NIO ET7 003.jpg|מבט אחורי
קובץ:NIO ET7 004.jpg|מבט לצד
</gallery>
== קישורים חיצוניים ==

* 
== הערות שוליים ==

ET7
קטגוריה:מכוניות חשמליות
קטגוריה:מכוניות סדאן
קטגוריה:דגמי מכוניות שהושקו ב-2021
קטגוריה:כלי רכב המיוצרים בסין